CELEX: 32021R0841
Language: lv
Date: 2021-02-19 00:00:00
Title: Komisijas Deleģētā regula (ES) 2021/841 (2021. gada 19. februāris), ar ko Deleģēto regulu (ES) Nr. 640/2014 groza attiecībā uz noteikumiem par neatbilstībām, kuras saistītas ar liellopu, aitu un kazu identifikācijas un reģistrācijas sistēmu, un noteikumiem par to, kā aprēķināmi administratīvie sodi attiecībā uz dzīvniekiem, kas deklarēti dzīvnieku atbalsta shēmu vai ar dzīvniekiem saistīta atbalsta pasākumu satvarā

27.5.2021   
               
               
                  LV
               
               
                  Eiropas Savienības Oficiālais Vēstnesis
               
               
                  L 186/12
               
            
         KOMISIJAS DELEĢĒTĀ REGULA (ES) 2021/841
         (2021. gada 19. februāris),
         ar ko Deleģēto regulu (ES) Nr. 640/2014 groza attiecībā uz noteikumiem par neatbilstībām, kuras saistītas ar liellopu, aitu un kazu identifikācijas un reģistrācijas sistēmu, un noteikumiem par to, kā aprēķināmi administratīvie sodi attiecībā uz dzīvniekiem, kas deklarēti dzīvnieku atbalsta shēmu vai ar dzīvniekiem saistīta atbalsta pasākumu satvarā
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes Regulu (ES) Nr. 1306/2013 (2013. gada 17. decembris) par kopējās lauksaimniecības politikas finansēšanu, pārvaldību un uzraudzību un Padomes Regulu (EEK) Nr. 352/78, (EK) Nr. 165/94, (EK) Nr. 2799/98, (EK) Nr. 814/2000, (EK) Nr. 1290/2005 un (EK) Nr. 485/2008 atcelšanu (1) un jo īpaši tās 63. panta 4. punktu, 64. panta 6. punktu un 77. panta 7. punktu,
         tā kā:
         
                     (1)
                  
                  
                     Komisijas Deleģētās regulas (ES) Nr. 640/2014 (2) 30. pantā iekļauti noteikumi par to, kā nosaka noteikto dzīvnieku skaitu, proti, brīvprātīga saistītā atbalsta vajadzībām – pamatojoties uz ganāmpulka atbalsta pieteikumiem, kas iesniegti dzīvnieku atbalsta shēmu satvarā, bet lauku attīstības atbalsta vajadzībām – pamatojoties uz maksājuma pieprasījumiem, kas iesniegti ar dzīvniekiem saistīta atbalsta pasākumu satvarā. Jo īpaši tajā izklāstīti noteikumi par gadījumiem, kad konstatētas neatbilstības liellopu identifikācijas un reģistrācijas sistēmai un aitu un kazu identifikācijas un reģistrācijas sistēmai. Padomes Regula (EK) Nr. 21/2004 (3) paredz, ka dalībvalstīm jāizveido aitu un kazu identifikācijas un reģistrācijas sistēma. Tā kā minētajā identifikācijas un reģistrācijas sistēmā ietvertās prasības ir līdzīgas liellopu identifikācijas un reģistrācijas sistēmas prasībām, kas noteiktas Eiropas Parlamenta un Padomes Regulā (EK) Nr. 1760/2000 (4), noteikumus par to, kā tiek ņemtas vērā neatbilstības, kas saistītas ar triju minēto dzīvnieku kategoriju identifikācijas un reģistrācijas sistēmu, ir lietderīgi salāgot. Šajā sakarā ir lietderīgi norādi uz “krotālijām” aizstāt ar norādi uz “identifikācijas līdzekļiem”, kas ir saskaņā ar abām minētajām regulām.
                  
               
                     (2)
                  
                  
                     Ņemot vērā integrētās administrācijas un kontroles sistēmas attīstību un tiecoties pēc vienkāršošanas, ir lietderīgi pielāgot administratīvos sodus, kas Deleģētās regulas (ES) Nr. 640/2014 31. pantā noteikti attiecībā uz dzīvnieku atbalsta shēmām un ar dzīvniekiem saistīta atbalsta pasākumiem, proti, gadījumos, kad konstatē, ka nav noteikti ne vairāk kā trīs dzīvnieki, administratīvos sodus nepiemērot, ja vien šos dzīvniekus var individuāli identificēt pēc identifikācijas līdzekļiem vai apliecinošiem dokumentiem, un pielāgot piemērojamo sodu apmēru gadījumos, kad konstatē, ka nav noteikti vairāk nekā trīs dzīvnieki.
                  
               
                     (3)
                  
                  
                     Saskaņā ar Komisijas Deleģētās regulas (ES) Nr. 639/2014 (5) 53. panta 4. punktu, ja saistītā atbalsta pasākums attiecas uz liellopiem un/vai aitām un kazām, dalībvalstīm par vienu no atbalsttiesīguma nosacījumiem jāizvirza dzīvnieku identifikācijas un reģistrācijas prasības, kas paredzētas, attiecīgi, Regulā (EK) Nr. 1760/2000 vai Regulā (EK) Nr. 21/2004. Turklāt saskaņā ar minētajām regulām notikumi ar dzīvniekiem, piemēram, dzimšana, miršana un pārvietošana, elektroniskajā datubāzē jāpaziņo noteiktos termiņos. Minēto termiņu neievērošana tiek uzskatīta par neatbilstību, kas saistīta ar konkrēto dzīvnieku. Tomēr, tiecoties nodrošināt samērīgumu un neskarot citus atbalsttiesīguma nosacījumus, kurus noteikusi dalībvalsts, būtu jāuzskata, ka par liellopiem, aitām un kazām ir tiesības saņemt atbalstu bez administratīvo sodu piemērošanas, ja par notikumu ar dzīvnieku paziņots novēloti, taču pirms turēšanas perioda sākuma vai pirms konkrēta atsauces datuma, ko dalībvalsts noteikusi saskaņā ar Deleģētās regulas (ES) Nr. 639/2014 53. panta 4. punktu.
                  
               
                     (4)
                  
                  
                     Skaidrības un vienkāršības labad būtu jāsalāgo Deleģētās regulas (ES) Nr. 640/2014 31. panta 3. punkta formulējums, kas attiecas uz sistēmu, kuras pamatā ir pieprasījumi, un formulējums, kas attiecas uz bezpieprasījumu sistēmu.
                  
               
                     (5)
                  
                  
                     Tāpēc Deleģētā regula (ES) Nr. 640/2014 būtu attiecīgi jāgroza.
                  
               
                     (6)
                  
                  
                     Lai dalībvalstīm būtu pietiekami daudz laika savas sistēmas pielāgot grozīto noteikumu īstenošanas vajadzībām, šī regula būtu jāpiemēro attiecībā uz tiešo maksājumu atbalsta pieteikumiem, lauku attīstības atbalsta pieteikumiem un maksājuma pieprasījumiem, kas iesniegti par pieprasījumu gadiem vai piemaksu periodiem, kuri sākas 2021. gada 1. janvārī vai vēlāk,
                  
               IR PIEŅĒMUSI ŠO REGULU.
         
            1. pants
            Deleģēto regulu (ES) Nr. 640/2014 groza šādi:
            
                        1)
                     
                     
                        regulas 30. pantu groza šādi:
                        
                                    a)
                                 
                                 
                                    panta 4. punktu aizstāj ar šādu:
                                    
                                       “4.   Ja konstatē neatbilstības liellopu, aitu un kazu identifikācijas un reģistrācijas sistēmai, piemēro šādus noteikumus:
                                       
                                                   a)
                                                
                                                
                                                   saimniecībā esošu liellopu, kas pazaudējis vienu no abiem identifikācijas līdzekļiem, uzskata par noteiktu, ja dzīvnieks ir skaidri un individuāli identificējams pēc citiem liellopu identifikācijas un reģistrācijas sistēmas elementiem, kas minēti Regulas (EK) Nr. 1760/2000 3. panta pirmās daļas b), c) un d) punktā;
                                                
                                             
                                                   b)
                                                
                                                
                                                   saimniecībā esošu aitu vai kazu, kas pazaudējusi vienu no abiem identifikācijas līdzekļiem, uzskata par noteiktu, ja dzīvnieku joprojām var identificēt pēc pirmajiem identifikācijas līdzekļiem saskaņā ar Regulas (EK) Nr. 21/2004 4. panta 2. punkta a) apakšpunktu un ja visas pārējās aitu un kazu identifikācijas un reģistrācijas sistēmas prasības ir izpildītas;
                                                
                                             
                                                   c)
                                                
                                                
                                                   ja tikai viens saimniecībā esošs liellops, aita vai kaza ir pazaudējusi abus identifikācijas līdzekļus, dzīvnieku uzskata par noteiktu, ja to joprojām var individuāli identificēt pēc reģistra, dzīvnieka pases, attiecīgā gadījumā pēc datubāzes vai citiem līdzekļiem, kas paredzēti, attiecīgi, Regulā (EK) Nr. 1760/2000 vai Regulā (EK) Nr. 21/2004, un ja dzīvnieka turētājs var pierādīt, ka jau pirms paziņojuma par pārbaudi uz vietas ir sācis rīkoties, lai situāciju labotu;
                                                
                                             
                                                   d)
                                                
                                                
                                                   ja konstatētās neatbilstības attiecas uz nepareiziem ierakstiem reģistrā, dzīvnieku pasēs vai elektroniskajā dzīvnieku datubāzē, bet šīm neatbilstībām nav nozīmes pārbaudēs par to, kā attiecīgās atbalsta shēmas vai atbalsta pasākuma satvarā tiek ievēroti tādi atbalsttiesīguma nosacījumi, kas Deleģētās regulas (ES) Nr. 639/2014 53. panta 4. punktā nav minēti, attiecīgos dzīvniekus par nenoteiktiem uzskata tikai tad, ja šādi nepareizi ieraksti ir konstatēti vismaz divās pārbaudēs 24 mēnešu periodā. Visos pārējos gadījumos attiecīgos dzīvniekus uzskata par nenoteiktiem pēc pirmā konstatējuma;
                                                
                                             
                                                   e)
                                                
                                                
                                                   ja konstatētās neatbilstības ir saistītas ar to, ka notikumi ar dzīvniekiem elektroniskajai datubāzei ir paziņoti novēloti, attiecīgo dzīvnieku uzskata par noteiktu, ja paziņošana ir notikusi pirms turēšanas perioda sākuma vai pirms atsauces datuma, kas noteikts saskaņā ar Deleģētās regulas (ES) Nr. 639/2014 53. panta 4. punktu.
                                                
                                             Ierakstus un paziņojumus liellopu, aitu un kazu identifikācijas un reģistrācijas sistēmā var jebkurā laikā koriģēt, ja kompetentā iestāde atzīst, ka pieļautas acīmredzamas kļūdas.”;
                                    
                                 
                              
                                    b)
                                 
                                 
                                    panta 5. punktu svītro;
                                 
                              
                  
                        2)
                     
                     
                        regulas 31. pantu aizstāj ar šādu:
                        
                           “31. pants
                           Administratīvie sodi, kas attiecas uz dzīvniekiem saskaņā ar dzīvnieku atbalsta shēmām vai ar dzīvniekiem saistīta atbalsta pasākumiem
                           
                              1.   Atbalsta kopsummu, uz kuru saņēmējam saskaņā ar dzīvnieku atbalsta shēmu, ar dzīvniekiem saistīta atbalsta pasākumu vai šāda atbalsta pasākuma satvarā ietilpstošu darbības veidu ir tiesības pretendēt par attiecīgo pieprasījumu gadu, izmaksā, pamatojoties uz dzīvnieku skaitu, kas noteikts saskaņā ar 30. panta 3. punktu, ja sekojošās administratīvajās pārbaudēs vai pārbaudēs uz vietas:
                              
                                          a)
                                       
                                       
                                          konstatē, ka nav noteikti ne vairāk kā trīs dzīvnieki, un
                                       
                                    
                                          b)
                                       
                                       
                                          nenoteiktos dzīvniekus var individuāli identificēt ar jebkādiem Regulā (EK) Nr. 1760/2000 vai Regulā (EK) Nr. 21/2004 paredzētiem līdzekļiem.
                                       
                                    
                           
                              2.   Ja nav noteikti vairāk nekā trīs dzīvnieki, atbalsta kopsummu, uz kuru saņēmējam saskaņā ar 1. punktā minēto atbalsta shēmu, atbalsta pasākumu vai šāda atbalsta pasākuma satvarā ietilpstošu darbības veidu ir tiesības pretendēt par attiecīgo pieprasījumu gadu, samazina par:
                              
                                          a)
                                       
                                       
                                          procentuālo daļu, kas jānosaka saskaņā ar 3. punktu, ja tā nepārsniedz 20 %,
                                       
                                    
                                          b)
                                       
                                       
                                          divkāršotu procentuālo daļu, kas jānosaka saskaņā ar 3. punktu, ja tā pārsniedz 20 %, bet nepārsniedz 30 %.
                                       
                                    Ja saskaņā ar 3. punktu noteiktā procentuālā daļa pārsniedz 30 %, atbalstu, uz kuru saņēmējam saskaņā ar 30. panta 3. punktu būtu bijušas tiesības pretendēt, saskaņā ar atbalsta shēmu, atbalsta pasākumu vai šāda atbalsta pasākuma satvarā ietilpstošu darbības veidu par attiecīgo pieprasījumu gadu nepiešķir.
                              Ja saskaņā ar 3. punktu noteiktā procentuālā daļa pārsniedz 50 %, atbalstu, uz kuru saņēmējam saskaņā ar 30. panta 3. punktu būtu bijušas tiesības pretendēt, saskaņā ar atbalsta shēmu, atbalsta pasākumu vai šāda atbalsta pasākuma satvarā ietilpstošu darbības veidu par attiecīgo pieprasījumu gadu nepiešķir. Turklāt saņēmējam uzliek papildu sodu, kura apmērs ir vienāds ar summu, kas atbilst deklarēto dzīvnieku skaita un saskaņā ar 30. panta 3. punktu noteiktā dzīvnieku skaita starpībai. Ja minēto summu trīs kalendāro gadu laikā pēc konstatējuma kalendārā gada nevar pilnībā atgūt ar ieskaitu saskaņā ar Īstenošanas regulas (ES) Nr. 908/2014 28. pantu, atlikuma summu anulē.
                              Attiecībā uz citām sugām, kas šīs regulas 30. panta 4. punktā nav minētas, dalībvalstis var nolemt noteikt dzīvnieku skaitu, kas atšķiras no šā panta 1. un 2. punktā paredzētās trīs dzīvnieku sliekšņvērtības. Kad dalībvalstis nosaka minēto skaitu, tās pārliecinās, ka tas pēc būtības atbilst minētajai sliekšņvērtībai, cita starpā ņemot vērā nosacīto liellopu vienību skaitu un/vai piešķirtā atbalsta summu.
                           
                           
                              3.   Lai noteiktu 2. punktā minētās procentuālās daļas, atbalsta shēmas, atbalsta pasākuma vai darbības veida sakarā konstatēto nenoteikto dzīvnieku skaitu dala ar dzīvnieku skaitu, kas attiecīgajā pieprasījumu gadā noteikts minētās atbalsta shēmas, atbalsta pasākuma vai šāda atbalsta pasākuma satvarā ietilpstoša darbības veida vajadzībām.
                           
                           
                              4.   Ja atbalsta kopsummu, uz kuru saņēmējam saskaņā ar atbalsta shēmu, atbalsta pasākumu vai šāda atbalsta pasākuma satvarā ietilpstošu darbības veidu ir tiesības pretendēt par attiecīgo pieprasījumu gadu, aprēķina, pamatojoties uz to dienu skaitu, kuras atbalsttiesīguma nosacījumiem atbilstoši dzīvnieki ir atradušies saimniecībā, arī 2. punktā minēto konstatēto nenoteikto dzīvnieku skaitu aprēķina, pamatojoties uz to dienu skaitu, kuras dzīvnieki atradušies saimniecībā.”
                           
                        
                     
                  
         
            2. pants
            Stāšanās spēkā un piemērošana
            Šī regula stājas spēkā trešajā dienā pēc tās publicēšanas Eiropas Savienības Oficiālajā Vēstnesī.
            To piemēro tiešo maksājumu atbalsta pieteikumiem, lauku attīstības atbalsta pieteikumiem un maksājuma pieprasījumiem, kas iesniegti par pieprasījumu gadiem vai piemaksu periodiem, kuri sākas 2021. gada 1. janvārī vai vēlāk.
         
         
            Šī regula uzliek saistības kopumā un ir tieši piemērojama visās dalībvalstīs.
            Briselē, 2021. gada 19. februārī
            
               
                  Komisijas vārdā –
               
               
                  priekšsēdētāja
               
               Ursula VON DER LEYEN
            
         
         
            (1)  OV L 347, 20.12.2013., 549. lpp.
         
         
            (2)  Komisijas Deleģētā regula (ES) Nr. 640/2014 (2014. gada 11. marts), ar ko papildina Eiropas Parlamenta un Padomes Regulu (ES) Nr. 1306/2013 attiecībā uz integrēto administrācijas un kontroles sistēmu, maksājumu atteikšanas vai atsaukšanas nosacījumiem un administratīvajiem sodiem, kas piemērojami tiešo maksājumu, lauku attīstības atbalsta un savstarpējās atbilstības kontekstā (OV L 181, 20.6.2014., 48. lpp.).
         
            (3)  Padomes Regula (EK) Nr. 21/2004 (2003. gada 17. decembris), ar ko izveido aitu un kazu identifikācijas un reģistrācijas sistēmu un ar ko groza Regulu (EK) Nr. 1782/2003 un Direktīvas 92/102/EEK un 64/432/EEK (OV L 5, 9.1.2004., 8. lpp.).
         
            (4)  Eiropas Parlamenta un Padomes Regula (EK) Nr. 1760/2000 (2000. gada 17. jūlijs), ar ko izveido liellopu identifikācijas un reģistrācijas sistēmu un paredz liellopu gaļas un liellopu gaļas produktu marķēšanu, kā arī atceļ Padomes Regulu (EK) Nr. 820/97 (OV L 204, 11.8.2000., 1. lpp.).
         
            (5)  Komisijas Deleģētā regula (ES) Nr. 639/2014 (2014. gada 11. marts), ar ko papildina Eiropas Parlamenta un Padomes Regulu (ES) Nr. 1307/2013, ar ko izveido noteikumus par lauksaimniekiem paredzētiem tiešajiem maksājumiem, kurus veic saskaņā ar kopējās lauksaimniecības politikas atbalsta shēmām, un ar kuru groza minētās regulas X pielikumu (OV L 181, 20.6.2014., 1. lpp.).